Foto, Video: Čitatelj

PO PRVI puta od početka održavanja Đakovačkih vezova došlo je do incidenta na toj manifestaciji.



Naime, kako javlja Radio-Đakovo, tijekom prolaska velike povorke vezova, do gostujuće skupine iz Turske probio se jedan pijani mladić i otrgnuo njihovu zastavu sa stijega koji su nosili.

Tekst se nastavlja ispod oglasa

Odmah potom je došlo do naguravanja između vandala koji je otrgnuo zastavu i mladića iz povorke koji ju je nosio, ali brzo su intervenirali zaštitari i policija.



Gosti iz Turske revoltirano napustili povorku



Članovi svečane povorke koji su došli na Vezove iz Turske revoltirano su napustili povorku. Bili su vidljivo ogorčeni i uvrijeđeni, a gradonačelnik Đakova im se ispričao zbog incidenata.



Mladić je odmah priveden, a kako Radio-Đakovo neslužbeno doznaje, od ranije je poznat policiji.